बीते साल दिल्ली में रेडीमेड गार्मेट पर पांच फीसदी वैट था। यह बढ़ाकर 12.5 प्रतिशत कर दिया गया है। यूपी में यह पांच प्रतिशत है। ऐसे में कपड़े के दामों में अंतर आ गया है। इसका सीधा असर खरीददारी पर पड़ा है। दिल्ली के मार्केट से रेडीमेड गार्मेट खरीदने वाले गाजियाबाद को तरजीह दे रहे हैं। पांच हजार से महंगी घड़ी पर दिल्ली ने 12.5 प्रतिशत से वैट बढ़ाकर बीस प्रतिशत कर दिया है। यूपी में यह 13.5 प्रतिशत है। ऐसे में घड़ी का मार्के ट अप कर रहा है। महंगे मोबाइल की खरीद पहले दिल्ली से होती थी, लेकिन अब रेट लगभग बराबर हैं तो यहां खरीददारी शुरू हो गई है। मोबाइल एसोसिएशन के महासचिव मुखविंदर सिंह कहते हैं कि वैट का असर मार्केट पर दिखने लगा है। अब दिल्ली से खरीददारी नहीं होते। महंगे मोबाइल भी गाजियाबाद से खरीदे जा रहे हैं। युवा उद्योग व्यापार मंडल के जिलाध्यक्ष धनेश सिंघल कहते हैं कि दिल्ली में बढ़े वैट का लाभ गाजियाबाद के व्यापारी को हो रहा है। रेडीमेड गार्मेट के रेट में बड़ा अंतर है। इससे गाजियाबाद का बाजार गुलजार हो रहा है। शहर से बड़ी संख्या में लोग दिल्ली खरीददारी करते थे, अब उस पर रोक लग जाएगी।